吉卜力迷初次去日本"圣地巡礼",多数都会到访三鹰之森美术馆,但一个地方要接收全球咁多吉卜力迷甚有难度,𠮶度每年待客量已达70万人.爱知县知事今日宣布,会同吉卜力合作将县内长久手市"爱・地球博记念公园",改建成吉卜力主题公园,咁就唔驶涌晒去三鹰之森喇.
 记念公园前身为爱知青少年公园,占地200公顷,及后成为2005年世博场地.原来佢同吉卜力有深厚渊源,曾经举办过吉卜力展览,园内仲有"龙猫""皋月与小梅之家"复制场景.县政府表示,翻新及重整设施后,公园将喺2020年初开幕.长久手市位于名古屋市附近,之前名古屋被日本人选为全国最闷城市,虽然今年多咗LEGOLAND,但唔少人抱怨园区太细(9.3公顷,香过迪士尼都有72公顷)冇嘢好玩,加开吉卜力公园后,名古屋相信唔多唔少都叨到光,带旺当地旅游业.